สวัสดีค่ะ สอบถามหน่อยค่ะ หนูทานยาคุมของไดแอนหมดแผงแล้ว ประจำเดือนมาแล้ว ครบกำหนดทานยาแผงใหม่วันอังคาร แต่หนูไม่ได้ทานต่อเนื่อง เลยมา1อาทิตย์แล้ว สามารถทานยาแผงใหม่ได้เลยไฟมค่ะ
สวัสดีค่ะ หากทานยาคุมกำเนิดครบ 21 เม็ด และเว้นระยะครบ 7 วัน และได้มีประจำเดือนมาแล้วในช่วงที่เว้นระยะ แล้วต้องเริ่มทานยาคุมแผงใหม่ในวันอังคาร แต่ไม่ได้เริ่มทาน ฤทธิ์ในการป้องกันการตั้งครรภ์ก็จะหมดลงไปแล้ว อย่างไรก็ตาม หากต้องการเริ่มทานยาคุมแผงใหม่ต่อ ก็สามารถทำได้ หากในช่วงเวลาตั้งแต่วันอังคารยังไม่ได้มีเพศสัมพันธ์อีก และในช่วง 7 วันแรกที่เริ่มทานยาแผงใหม่ ก็ควรงดการมีเพศสัมพันธ์ต่อไปก่อน เพื่อรอให้ยาคุมได้เริ่มออกฤทธิ์ใหม่ก่อนค่ะ